สวัสดีค่ะ คือชั้นกินอาหาร 1 มื้อแล้วก็ไม่รู้สึกหิวอีกเลย (โดยที่ก่อนหน้านี้มีการกินผักกาดขาวดิบไป) พอข้ามไปอีก 1 วันก็ไม่รู้สึกหิวเลยค่ะ แล้วก็พุงป่องเหมือนคนเพิ่งกินข้าวอิ่มมาใหม่ๆ
สวัสดีค่ะ อาการไม่รู้สึกหิว หรือเบื่ออาหาร อาจเกิดจาก- การเกิดท้องอืด มีแก๊สในทางเดินอาหารมาก ซึ่งก็จะทำให้รู้สึกแน่นท้อง อึดอัดท้อง ไม่รู้สึกหิวได้ โดยสาเหตุของท้องอืด ได้แก่ การทานอาหารที่ย่อยยาก ทานอาหารที่ทำให้เกิดแก๊ส เช่น พวกถั่วต่างๆ ธัญพืช น้ำอัดลม ชา กาแฟ รวมถึงการทานผักดิบมากไป ก็อาจทำให้เกิดแก๊สและตามมาด้วยท้องอืดได้ หรืออาจเกิดจากการมีท้องผูก การตั้งครรภ์ เป็นต้น- การมีความเครียด วิตกกังวล มีเรื่องคิดมาก- มีอาการซึมเศร้า- ทำงานหนักมากไป ออกกำลังกายมากไป ร่างกายอาจอ่อนเพลีย และไม่รู้สึกอยากทานอาหารได้ในบางราย- มีภาวะไทรอยด์ฮอร์โมนต่ำ มักมีอาการอื่นๆ ร่วมอีก เช่น เหนื่อยง่าย ขี้หนาว ท้องผูก น้ำหนักขึ้น ผมร่วง เป็นต้น- โรคติดเชื้อเรื้อรังต่างๆ เช่น วัณโรค HIV ไวรัสตับอักเสบ เป็นต้น- ลำไส้แปรปรวน กรดไหลย้อน กระเพาะอาหารอักเสบ แต่ก็จะมีอากรปวดท้องและขับถ่ายผิดปกติ- การใช้ยาบางชนิด รวมถึงยาเสพติดหากยังไม่มีอาการผิดปกติอื่นๆ ทั้งทางร่างกายและความผิดปกติทางจิตใจ รวมถึงน้ำหนักตัวยังไม่ลดลง อาจสังเกตอาการไปก่อน ทั้งนี้ หากมีอาการขาดประจำเดือนร่วมด้วย ควรลองตรวจหการากสงสัยว่าตั้งครรภ์ดู หากตรวจไม่พบ ก็ควรดูแลแบบอาการท้องอืดไปก่อน ได้แก่ การเลือกทานอาหารที่ย่อยง่าย รสไม่จัด เคี้ยวช้าๆ ให้ละเอียด ไม่ดื่มน้ำอัดลม อัดแก๊สต่างๆ ชา กาแฟ หลีกเลี่ยงอาหารประเภทถั่วธัญพืชต่างๆ และผักสด โดยควรทานผักที่สุกแล้วนอกจากนี้ ควรพยายามดื่มน้ำให้เพียงพอในแต่ละวัน และควรนอนหลับพักผ่อนให้เพียงพอ ออกกำลังกายเป็นประจำแต่ไม่หักโหม ก็อาจช่วยให้เรารู้สึกหิวได้ แต่หากยังคงทานอาหารไม่ได้ จนมีน้ำหนักลดลงอย่างมีนัยสำคัญ หรือมีอาการผิดปกติอื่นๆ ทางร่างกายร่วมด้วยก็ควรไปพบแพทย์เพื่อตรวจหาสาเหตุค่ะ